Veiledning til avtale om innleie av arbeidskraft fra produksjonsbedrift

**Når kan avtalen benyttes?**

Denne avtalen kan benyttes for innleie av arbeidskraft fra produksjonsbedrift. Minimumskravene for at slik innleie er tillatt er at disse kravene er oppfylt hos utleier:

* Produksjonsbedriftens daglige drift skal ikke være å leie ut arbeidskraft, slik det er i et bemanningsforetak. Dette betyr at
	+ utleien må gjelde de samme fagområdene som utgjør utleiers hovedvirksomhet.
	+ produksjonsbedriften kan ikke leie ut mer enn 50 prosent av sine fast ansatte totalt. Dette inkluderer både produksjonsmedarbeidere og administrativt ansatte.
* Den utleide arbeidstakeren skal være fast ansatt hos produksjonsbedriften. Utleiebedriften har arbeidsgiveransvaret for de utleide arbeidstakerne herunder er ansvarlig for at den ansatte har lovpålagt yrkesskadeforsikring og ulykkesforsikring.

Det er videre en forutsetning at utleier i realiteten ikke regnes som et bemanningsforetak. Utleier kan eksempelvis regnes som et bemanningsforetak tross egen produksjon dersom det drives permanent utleie eller det er ansatt arbeidere med utleie som formål.

I**nnleie skal være drøftet med tillitsvalgte**

Innleie skal være drøftet med tillitsvalgte som representerer flertallet av den arbeidstakergruppen innleie gjelder.

Drøftelsen skal gi de tillitsvalgte en reell mulighet til å bli hørt.

Drøftelser bør dokumenteres.

**Innleie kan kreve avtale med tillitsvalgte**

Innleie fra produksjonsbedrift krever avtale med tillitsvalgte når:

* andelen innleide arbeidstakere overstiger 10 prosent av de ansatte. Ved mindre bedrifter kan man leie inntil tre arbeidstakere uten skriftlig avtale, selv om dette overstiger 10 prosent av antall egne arbeidstakere.
* innleien har en varighet utover ett år.

**Ansvar for skatt og lønn**

Innleier og utleier er solidarisk ansvarlige for at det blir betalt lønn i henhold til allmenngjort tariffavtale, jf. allmenngjøringsloven § 3.

Innleier og utleier er begge ansvarlige for at arbeidsgiveres plikter etter skattebetalingsloven oppfylles, jf. skattebetalingsloven § 4-1 annet ledd.

Avtale

om

innleie av arbeidskraft fra produksjonsbedrift

# PARTER

Denne avtale er inngått mellom

|  |  |
| --- | --- |
| **Utleier** |  |
| Navn |  |
| Organisasjonsnummer |  |

og

|  |  |
| --- | --- |
| **Innleier** |  |
| Navn |  |
| Organisasjonsnummer |  |

# Medarbeidere omfattet av avtalen

Avtalen omfatter innleie av følgende personer:

|  |  |  |
| --- | --- | --- |
| Navn | Fødselsdato | Kompetanse/erfaring |
|  |  |  |
|  |  |  |
|  |  |  |
|  |  |  |
|  |  |  |

Arbeidstakerne skal som minimum ha følgende ha følgende verktøy som holdes for utleiers regning og risiko:

|  |
| --- |
|  |
|  |
|  |
|  |
|  |
|  |

Utleier er også ansvarlig for eventuell verktøygodtgjørelse.

Utleier skal sørge for nødvendig arbeidstøy og verneutstyr.

]HER KAN DET EVENTUELT GJØRES AVTALTE OM BIL]

# Omfanget av avtalen

Avtalen gjelder leie av arbeidskraft i samsvar med arbeidsmiljøloven § 14-13.

Utleid medarbeider er fast ansatt hos utleier og beholder forsikringer og øvrige betingelser som vedkommende har gjennom sin ansettelse forhold hos utleier. Alle utleide arbeidstakere skal ha godkjent HMS kort.

Oppdraget er ikke et entrepriseoppdrag. Utleier er blant annet ikke ansvarlig for resultatet av arbeidene.

Arbeidene utføres ordinært i normal arbeidstid mellom 07.00-15.00 på hverdager.

# Varighet

Oppdraget gjelder

|  |  |
| --- | --- |
| Fra | Til |
|  |  |

Oppdragets varighet er å anse som forpliktende for begge parter og kan ikke avbrytes før den avtalte perioden er utløpt.

# Pris og betaling

Det er avtalt følgende

|  |  |
| --- | --- |
| Pris per time |  |

Fakturering kan skje månedlig. Ved fakturering skal det foreligge timelister som viser grunnlaget for faktureringen. Betalingstiden skal være 14 dager.

|  |  |
| --- | --- |
| Overtids-, skift-, ulempe- og andre tillegg til lønn blir fakturert i tillegg til den avtalte pris med et påslag på  | % |

Prisene reguleres i samsvar med ordinær regulering av lønn hos utleier.

# Ansvar for ledelse og oppfølging av arbeidstaker

Innleid medarbeider er undergitt innleierens ledelse og instruksjon og skal arbeide integrert i innleierens virksomhet. Innleid medarbeider kommer inn under innleiebedriftens vernetjeneste og internkontroll.

# Lønns og arbeidsvilkrår for innleide arbeistakere

Lønns- og arbeidsvilkår for arbeidstakerne omfattet av denne avtale skal være i overensstemmelse med gjeldende allmenngjøringsforskrifter.

Utleiebedriften har arbeidsgiveransvaret for de utleide arbeidstakerne. Utleier skal ved forespørsel gi nødvendig dokumentasjon på arbeidstakeres lønns- og arbeidsvilkår.

# Tilgang til fellesgoder

Innleieren skal gi utleieren opplysninger om alle felles goder og tjenester som gjelder for innleierens egne arbeidstakere med mindre objektive grunner tilsier noe annet. Alle kostnader ved slik tilgang til innleierens felles goder og tjenester bæres av innleieren direkte i samme utstrekning som innleieren dekker dette for sine egne ansatte.

# Ansvar for Helse, Miljø og Sikkerhet (HMS) og offentligrettslige verneregler

Innleier er å anse som hovedbedrift med ansvar for samordning etter aml. § 2-2 og skal sikre et fullt forsvarlig arbeidsmiljø også for innleide medarbeidere etter aml. § 2-2 (1) b). Innleieren skal informere, lære opp og kontrollere innleide medarbeidere på samme måte som sine egne ansatte bl.a. om innleierens HMS-regler, at medarbeideren er omfattet av innleierens vernetjeneste og informasjon om hvem som er medarbeiderens lokale verneombud hos innleieren. Utleiers konsulent og verneombud skal ved behov gis adgang til innleiers virksomhet for kartlegging av arbeidsmiljøet og til å kontakte innleierens vernetjeneste. Når samordningen av arbeidstidsordninger er nødvendig av sikkerhetsmessige grunner, er også dette innleierens ansvar.

# Taushetsplikt

Utleiers medarbeidere har taushetsplikt om bedriftshemmeligheter og for øvrig beskrivelser, oppskrifter, modeller, personlige opplysninger etc. som medarbeideren får kjennskap til under oppdraget. Utleiers medarbeidere kan ikke bringe med seg skriftlige arbeidsmaterialer eller dokumenter ut av innleiers lokale eller tilsvarende uten etter å ha innhentet særlig tillatelse til dette.

# Eiendomsrett/bruksrett og eksklusivitet

Innleier har full opphavs- og eiendomsrett til alt grunnlagsmateriale og ethvert resultat av arbeid utført av innleide medarbeidere for oppdragsgiver. Utleide medarbeidere har rett til å benytte tilegnet kunnskap i utførelsen av eget arbeid, også utenfor innleier. Konkurransesensitiv informasjon omfattes likevel ikke av ovennevnte.

# Mangler, reklamasjon og erstatning

Begge parter kan kreve at eventuell mangelfull oppfyllelse av avtalen blir rettet om det kan skje uten urimelig ulempe eller kostnad.

Så lenge mislighold ikke er rettet kan innleieren holde tilbake betalingen for den delen av arbeidet som er misligholdt. Blir misligholdet ikke rettet.

Eventuelt økonomisk tap kan kreves erstattet i samsvar med alminnelige erstatningsrettslige regler.

Det skal reklameres på eventuelle kontraktsbrudd innen rimelig tid og senest innen fem år.

# Heving

Avtalen kan heves ved vesentlig mislighold.

# Force Majeure

I tilfelle force majeure, herunder bl.a. streik i egen bedrift og alle andre typer arbeidskamp, bortfaller partenes forpliktelser så lenge force majeure virker, forutsatt at innleier gir varsel til utleier uten ugrunnet opphold. I forbindelse med streik skal innleiebedriften holde utleier fortløpende orientert om behovet for fortsatt innleie.

# Tvister og Verneting

Partene skal søke å løse eventuelle tvister ved forhandlinger. Om slike forhandlinger ikke fører frem skal eventuelle tvister løses av de alminnelige domstoler ved utleiers ordinære verneting.

# dato og signatur

|  |  |  |
| --- | --- | --- |
| **Utleier** |  | **Innleier** |
| Sted og dato\_\_\_\_\_\_\_\_\_\_\_\_\_\_\_ |  | Sted og dato\_\_\_\_\_\_\_\_\_\_\_\_\_\_\_ |
| Navn med blokkbokstaver: |  | Navn med blokkbokstaver: |
|  |  |  |
| Signatur |  | Signatur |

-o0o-